​ເພງ​ແນວ classic - When I Fall In Love ຂັບ​​ຮ້ອງ​ໂດຍ Michael Buble ກັບ Boy II Men
ສັບ​ປະ​ດາ​ນີ້ ພວກ​ເຮົາ​ມາ​ສະ​ເຫຼີມ​ສະ​ຫຼອງວັນ​ຊາດ ຫຼື​ ວັນ​ເອກ​ກະ​ລາດ​ຂອງ​ສະ​ຫະ​ລັດ​ອາ​ເມ​ຣິ​ກາ ວັນ​ທີ 4 ກໍ​ລະ​ກົດ​ຮ່ວ​ມ​ກັນ...ບໍ່​ຜິດ​ຫວັງ​ແນ່ນອນ...ເອົາ​ເຂົ້າ​ໄປ​ຟັງພ້ອ​ມໆ​ກັນ​ເລີຍ.
ຄ່ຳຄືນນີ້ ວັນນະສອນ ຈະມາກ່ອມທ່ານຜູ້ຟັງດ້ວຍເພງສາກົນທີ່ຕິດອັນດັບTop 10 ຢູ່ໃນຂະນະນີ້ ຂໍເຊີນຮັບຟັງເພງມ່ວນໆ ໃນລາຍການສຽງເພງຈາກແດນໄກຂອງວີໂອເອ ໄດ້ເລີຍ ສະບາຍດີທຸກໆທ່ານ ຢູ່ທາງສະຫະລັດພີ້ຫາກໍພາກັນສະເຫຼີມສະຫຼອງວັນເອກກະລາດ ມາໄດ້ 2-3 ມື້ຜ່ານມານີ້ ຊຶ່ງກໍຄືວ່າເປັນວັນຍິ່ງໃຫຍ່ແລະສຳຄັນວັນນຶ່ງ ທີ່ຊາວອາເມຣິກັນ ພາກັນສະຫຼອງເທດການນີ້ດ້ວຍການອອກໄປສັງສັນຮ່ວມກັນເປັນຄອບຄົວ ກິນເຂົ້າ ສາມະຄີ ຕ່າງໆນາໆ ແລະທີ່ສຳຄັນສຸດ ກໍຄືການເບິ່ງການສະແດງແສງສີ ຈູດບັ້ງໄຟດອກ ແລະຟັງ concert ດົນຕີບັນເລງກາງແຈ້ງ ໃນຫົວເມືອງໃຫຍ່ຕ່າງໆ ທີ່ໄດ້ສະແດງອອກ ຊຶ່ງຄວາມປຶ້ມປິຕິຍິນດີ ແລະພູມໃຈໃນປະເທດສະຫະລັດນີ້ ທີ່ໄດ້ເປັນຄົນສັນຊາດອາເມ ຣິກາ ແລະຮູ້ບຸນຄຸນເຖິງຄຸນງາມຄວາມດີຂອງປະເທດນີ້ ປະເທດທີ່ໃຫ້ໂອກາດແກ່ທຸກໆ ຄົນມີສິດ ເສລິພາບແລະສ້າງຄວາມຝັນໃຫ້ເປັນຈິງ ສະນັ້ນເພງຂອງ Lee Greenwood ໃນບົດເພງ “God Bless The U S of A ” ຈຶ່ງເໝາະສົມທີ່ສຸດໃນວັນສຳຄັນຍິ່ງນີ້ ຕ້ອງຂໍຂອບໃນຜູ້ຟັງຈາກປະເທດຍີ່ປຸ່ນທີ່ຂຽນບອກມາວ່າ ມັກເພງທີ່ທາງເຮົາຫາກໍຈັດ ໃຫ້ຟັງ ໃນສັບປະດາຜ່ານມານີ້ ສະນັ້ນເຮົາ ຈຶ່ງຂໍນຳສະເໜີຜົນງານເພງຂອງ Michael Buble ໃຫ້ທ່ານໄດ້ຟັງອີກຕື່ມເພງນຶ່ງ…Michael Buble ເປັນສິນລະປິນສຽງຄຸນນະ ພາບ ທີ່ຖືວ່າເປັນນັກຮ້ອງໜຸ່ມທີ່ມີອາຍຸຍັງນ້ອຍ ແຕ່ມີຄວາມສາມາດຮ້ອງເພງແນວ classic ໄດ້ພໍໆກັບນັກຮ້ອງລຸ້ນອາວຸໂສ ທີ່ໂດ່ງດັງໃນອະດີດແລະເພງ When I Fall In Love ນີ້ ແມ່ນຮ້ອງປະສານກັບຄະນະ Boy II Men ຂໍມອບເພງນີ້ ແທນຄຳຂອບໃຈ ແດ່ພີ່ນ້ອງລາວ ໃນປະເທດຍີ່ປຸ່ນທຸກໆທ່ານ ທີ່ຕິດຕາມຮັບຟັງວິທະຍຸວີໂອເອ…ແລະກໍ ຫວັງວ່າ ຄົງໄດ້ມີໂອກາດໄປຢ້ຽມຢາມປະຊາຄົມພີ່ນ້ອງລາວຍີ່ປຸ່ນ ເອົາໄປຟັງເພງມ່ວນໆ ພ້ອມໆກັນເລີຍ ຂໍມ້ວນທ້າຍລາຍການດ້ວຍເພງປະກອບຮູບເງົາ Old Town Road ຂອງ Lil Nas X ຂັບຮ້ອງ ຊຶ່ງເພງນີ້ ແບບວ່າ ຢ້ອນຍຸກປະສົມປະສານ ມີຄາວບອຍ ຂີ່ມ້າເຂົ້າໄປໃນເມືອງ ເຮັດໃຫ້ຄົນເມືອງແປກຕາແປກໃຈ ວ່າ ຫຼຸດເຂົ້າເມືອງມາໄດ້ຢ່າງໃດ ກໍເລີຍຖືວ່າເປັນ ເລື້ອງຕະລົກຂົບຂັນໄປເລີຍ ເອົາເຊີນຮັບຟັງພ້ອມໆກັນເລີຍ ຂໍໃຫ້ທຸກທ່ານນອນຫຼັບ ຝັນຫວານພົບກັນໃໝ່ໃນສັບປະດາໜ້າ